OzLabs/hebrew-wiki-articles huggingface dataset:
בן וולאס (פוליטיקאי)

רוברט בן לובן וולאס (באנגלית: Robert Ben Lobban Wallace; נולד ב-15 במאי 1970) הוא פוליטיקאי בריטי וחבר הפרלמנט הבריטי מטעם המפלגה השמרנית. לשעבר מזכיר ההגנה של הממלכה המאוחדת.

== קריירה צבאית ==
אביו של וולאס היה חייל במשמר הדרגונים המלכותי הראשון והשתתף בקרבות בחצי האי המלאי במהלך מלחמת העולם השנייה<ref></ref>. בזמן לימודי התיכון שלו הצטרף גם וולאס לקורס קצינים צעירים של משמר הדרגונים הסקוטי המלכותי, והיה צוער באקדמיה הצבאית המלכותית בסנדהרסט.

ב-1991 קיבל דרגת לוטננט שני במשמר הסקוטי ושירת במשך שבע שנים. בין היתר הוצב בגרמניה, קפריסין, בליז וצפון אירלנד<ref></ref>. ב-1993 קודם לדרגת לוטננט ראשון, וב-1996 לדרגת קפטן.

וולאס היה בתפקיד בליל מותה של הנסיכה דיאנה והיה חבר במשלחת שיצאה לפריז להחזיר את גופתה לבריטניה.

== קריירה פוליטית ==
לפני שנבחר לפרלמנט הבריטי כיהן מטעם המפלגה השמרנית בפרלמנט הסקוטי בשנים 1999–2003. ב-2003 עבר להתגורר בלנקשייר כדי שיוכל להציב את עצמו לבחירה למושב בפרלמנט בלונדון, ונבחר.

בשנים 2010–2014 שימש בתפקיד עוזר מיוחד לשר המשפטים קן קלארק, ולאחר מכן התמנה לתפקיד המצליף הסיעתי ושימש בתפקיד זה עד לבחירות הכלליות לפרלמנט ב-2015.

עם ניצחונה של המפלגה השמרנית בבחירות 2015 וולאס הפך לשר זוטר במשרד לענייני צפון אירלנד בממשלתו של דייוויד קמרון, ובממשלתה של תרזה מיי החזיק בתפקיד שר זוטר למאבק בפשיעה כלכלית במשרד הפנים.

לאחר שתמך במועמדותו של בוריס ג'ונסון לראשות המפלגה, ב-2019 זכה וולאס בתפקיד בכיר בקבינט של ג'ונסון כשר ההגנה<ref></ref>, ונחשב לאחד המועמדים המובילים לרשת אותו בהנהגת המפלגה. עם זאת, לאחר התפטרותו של ג'ונסון מראשות המפלגה ביולי 2022 הודיע וולאס כי לא יתמודד על התפקיד.

ב-31 באוגוסט 2023 הגיש את התפטרותו מתפקיד שר ההגנה<ref></ref>.

== חיים אישיים ==
וולאס נשוי לליזה קוק מאז 2001 והם הורים לשני בנים ובת. השניים הכירו בזמן שכיהן בפרלמנט הסקוטי והיא עבדה שם כתחקירנית.

==קישורים חיצוניים==

== הערות שוליים ==

קטגוריה:חברי פרלמנט בריטים
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2005–2010)
קטגוריה:שרי ההגנה של בריטניה
קטגוריה:חברי המפלגה השמרנית (הממלכה המאוחדת)
קטגוריה:בוגרי האקדמיה הצבאית המלכותית בסנדהרסט
קטגוריה:אנגלים ממוצא סקוטי
קטגוריה:אנגלים שנולדו ב-1970
לוקאס גורנה-דואת'

לוקאס גורנה-דואת (באנגלית: Lucas Gourna-Douath; נולד ב-5 באוגוסט 2003) הוא כדורגלן צרפתי המשחק בעמדת הקשר ברד בול זלצבורג.

== קריירה ==
ב-6 במאי 2020, בגיל 16, חתם גורנה-דואת' על החוזה המקצועי הראשון שלו בסנט-אטיין. הוא ערך את הופעת הבכורה שלו בניצחון 2–0 על שטרסבורג ב-12 בספטמבר 2020. ב-3 באפריל 2022 כבש שער בכורה בקבוצה בהפסד 2–4 לאולימפיק מרסיי.

ב-13 ביולי 2022 חתם לחמש שנים ברד בול זלצבורג מהבונדסליגה האוסטרית.<ref></ref>

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני סנט אטיין
קטגוריה:כדורגלני רד בול זלצבורג
קטגוריה:ספורטאים זרים באוסטריה
קטגוריה:צרפתים שנולדו ב-2003
Tetris (שיר של דוקטור ספין)

"Tetris" (בעברית: "טטריס") הוא שיר של דוקטור ספין . השיר יצא, על ידי חברות התקליטים פולידור רקורדס וקרפט רקורדס, ב-21 בספטמבר 1992.<ref name="ukcd"/><ref></ref>

== מקור וכתיבה ==
השיר, אשר מבוסס על שיר העם הרוסי, קורובייניקי, נכתב על ידי ניקולאי נקראסוב, הוריקזו טנקה , אנדרו לויד ובר ונייג'ל רייט , והופק על ידי נייג'ל רייט.<ref></ref><ref></ref><ref></ref><ref></ref><ref></ref> זכויות היוצרים של השיר שמורות לנינטנדו.<ref name="ukcd"></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:טטריס
קטגוריה:שירים באנגלית
קטגוריה:שירים שהופקו על ידי נייג'ל רייט
קטגוריה:שירים המבוססים על פואמות
קטגוריה:שירים על משחקי וידאו
קטגוריה:שירי יורודאנס
קטגוריה:שירי מוזיקה אלקטרונית
קטגוריה:סינגלים בהוצאת פולידור רקורדס
פסגת קראון

פסגת קראון (באנגלית: Crown Peak) היא פסגה המכוסה קרח, המצוייה בקצה הדרומי של רכס מארסקוט, שבצד הצפון מערבי של חצי האי טריניטי, שבקצה הצפון-מזרחי של חצי האי האנטארקטי שבאנטארקטיקה.

על הפסגה תצורת קרח בולטת למרחקים - שצורתה כצורת כתר;

גובהה של הפסגה 1,185 מטרים מעל פני הים.

פסגת קראון היא הפסגה הגבוהה ביותר ברכס מארסקוט.

פסגת קראון ממוקמת 19 קילומטרים ממזרח לכף רוקמורל;

פסגת קראון ממוקמת 4.2 קילומטרים ממערב לפסגת לרדיגו;

פסגת קראון ממוקמת 7.17 קילומטרים צפונית-מזרחית מהר איגנאטייב;

== היסטוריה ==
=== מיפוי האזור ===

האזור נסקר על ידי סקר שטחי חסות איי פוקלנד בשנת 1946.

=== מקור השם ===

שמה של הפסגה ניתן לה בשנת 1946, על ידי סקר שטחי חסות איי פוקלנד, לאחר הסקר שערכו באזור.

השם תיאורי.

המילה "קראון" באנגלית, משמעה "כתר".

== קישורים חיצוניים ==
* [https://copernix.io/#?where=-58.572705351709324,-63.56811769739801,13&?query=&?map_type=hybrid פסגת קראון] תמונת לוויין באתר קופרניקס

קראון
עופר לוי (כדורגלן)

עופר לוי (נולד ב-19 ביולי 1971) הוא כדורגלן עבר ישראלי המכהן כיום כסגן ראש עיריית הרצליה ויו"ר מרצ הרצליה.

== קריירה ==
=== קריירה כשחקן ===
לוי נולד וגדל בהרצליה. התחיל את הקריירה שלו בגיל תשע בקבוצת הנוער של מכבי תל אביב ובגיל 16 עבר למחלקת הנוער של קבוצת בני יהודה תל אביב. בעונת 1992–1993 הועלה על ידי המאמנים אמציה לבקוביץ' ורמי לוי לסגל הקבוצה הבוגרת. לוי היה ממצטייני הקבוצה ואף נבחר לתפקיד הקפטן. בהמשך אף זכה עם הקבוצה בגביע הטוטו. בתחילת עונת 1997–1998 נרכש על ידי מכבי תל אביב, אולם הוא לא הביא לידי ביטוי את יכולתו הטובה מבני יהודה ומכבי תל אביב השאילה אותו בחזרה לבני יהודה כדי לסייע לה במאבקי התחתית. לוי שיחק בבני יהודה 7 עונות, במסגרתן לבש את מדי הקבוצה ב-149 משחקי ליגה וכבש 8 שערים. בשנים הבאות שיחק לוי במספר קבוצות מהליגות הנמוכות (הפועל ירושלים, הפועל רעננה, הפועל אורנית, הפועל הוד השרון), עד שפרש סופית ממשחק פעיל בגיל 32.

=== פעילות פוליטית ===
לאחר פרישתו ממשחק פעיל מונה לוי למאמן במחלקת הנוער של הפועל רעננה, ובמקביל ניהל את מרכז הספורט ראשונים בהוד השרון והיה פעיל חברתי באזור מגוריו בהרצליה, בעיקר במסגרת ועדי הורים בבתי הספר בהם למדו ילדיו. לקראת הבחירות לרשויות המקומיות שהתקיימו באוקטובר 2018 החליט לוי להצטרף לפוליטיקה המקומית, התמודד בבחירות המקדימות במפלגת מרצ ונבחר כיושב ראש הסניף. בבחירות עצמן זכתה סיעתו של לוי בשלושה מושבים במועצת העיר ולוי הצטרף לקואליציה שהקים ראש העירייה משה פדלון ומונה לסגן ראש העיר ולמחזיק תיק הספורט ותיק הגאווה והסובלנות בעירייה, לוי דרש את הקמת התיק החדש בכפוף להסכמים הקואליציוניים. במקביל מכהן לוי כיושב ראש עמותת הספורט בני הרצליה.

=== חיים אישיים ===
לוי מתגורר בשכונת הרצליה הירוקה בהרצליה. הוא גרוש ואב לשלושה ילדים. אחותו היא סגנית ראש עיריית תל אביב-יפו מיטל להבי.

== תארים ==
===כשחקן===
;בני יהודה תל אביב
* גביע הטוטו: 1997/1998

== קישורים חיצוניים ==

* ג'ני אלעזרי, [https://herzliya.mynet.co.il/elections_2018/article/m_318892 עופר לוי: "בהתחלה אמרו במרצ, מה בא אלינו כדורגלן?"]
* בני קימרון, [https://herzliya.mynet.co.il/local_news/article/bkhrbhgjt פרשת תעודת החיסון המזויפת: דרישה לפיטוריו של סגן ראש העיר עופר לוי]
* יונתן שרון, [https://sharonline.co.il/local-news/herzeliya-2/ ראש העירייה על סגנו עופר לוי: "שיחפש עבודה אצל ניצן הורוביץ"]

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:הרצליה: כדורגלנים
קטגוריה:כדורגלני בני יהודה תל אביב
קטגוריה:כדורגלני מכבי תל אביב
קטגוריה:כדורגלני הפועל ירושלים
קטגוריה:כדורגלני הפועל רעננה
קטגוריה:כדורגלני הפועל הוד השרון
קטגוריה:בוגרי תיכון הראשונים (הרצליה)
קטגוריה:חברי מועצת העיר הרצליה
קטגוריה:פעילי מרצ
קטגוריה:ישראלים שנולדו ב-1971
עקיבא פישר

הרב עקיבא פישר (ה'תקע"ח, 1818 – י"ח בשבט ה'תרנ"ד, 1894) היה רב הונגרי, אב בית הדין של העיר טט.

== ביוגרפיה ==
נולד בשנת ה'תקע"ח בכפר לובשבריני שבהונגריה כבן בכור לרב מרדכי ליב, ששימש כרב וכרופא, ולאמו ממשפחת רוזנר. בגיל צעיר עברה משפחתו לאובודה, שם למד תורה אצל אביו ואצל חכמי המקום. לאחר מכן עבר ללמוד בישיבת פרשבורג, אצל החתם סופר, שגם הסמיך אותו לרבנות ולהוראה. בסביבות שנת 1840 (ה'ת"ר) נישא לדבורה בילא, בתו של הרב צבי הרש רוזנבוים-הירש, ששימש לאחר מכן כרבה של אירשה (נתאחד עם הכפר אלברטי, וכיום נקרא אלברטירשה), אחיו של הרב עמרם רוזנבוים ובנו של הרב משה נחום רוזנבוים. הם עברו למזטור ושם נולד להם בנם הראשון, הרב צבי פישר, לימים רבן של אסוד וויינערן.

באייר ה'תר"ה (1845) מונה לרבה של אוק, וכחדשיים לאחר מכן עבר להתגורר בעיר. בשנת ה'תר"ח מונה לרבה של טט, שליד העיר גיור, שבמחוז גיור-מושון-שופרון.

בזמן הקרע ביהדות הונגריה, נמנה עם הרבנים האורתודוקסים, ביניהם החתם סופר, הרב הלל ליכטנשטיין והרב עקיבה יוסף שלזינגר, במלחמתם כנגד הנאולוגים והמשכילים. חתם על הקמת מחזיקי הדת, שהוקמה על ידי הרב שמעון סופר, בנו של החתם סופר.

הרב פישר היה מוכר באזורו, והיה מקבל שאלות רבות מכל המחוז.

בי"ג בשבט ה'תרמ"ה (1885) נפטרה אשתו דבורה, וכשנה וחצי לאחר מכן התחתן עם אשה אלמנה מפרשבורג (ברטיסלאבה).

ביום חמישי, י"ח בשבט ה'תרנ"ד, נפטר הרב עקיבא פישר, בגיל 76. הוא נקבר ביום ראשון שלאחר מכן בעירו טט.

הרב היה עני מרוד, וכבר בגיל צעיר סבל מלקות ראייה.

== משפחתו ==
על פי מסורת המשפחה, צאצא של הרב אדם בעל שם. בנוסף, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.

הרב התחתן פעמיים, אך זכה לילדים רק מאשתו הראשונה, דבורה. היו להם 10 ילדים, 4 בנים ו-6 בנות.

מבניו:
* הרב צבי (ה'תר"א, 1841 – י"ד באדר ב' ה'תרס"ב, 1902) – רבן של הערים אסוד וויינערן.
* הרב עמרם – (בערך ה'תרי"ג – י"ח בניסן ה'תרפ"ה, 1925) אב בית דין יינק
* הרב משה נחום (ה'תרט"ו – ט' בניסן ה'תרע"ג) – תלמיד וחכם ומורה בפרשבורג. מחותנו היה הרב דוד ניימן-לאקנבך
* חיה שטרן (בערך ה'תרי"ז – ?) נישאה למשה יום טוב ליפמן שטרן. סבתו של הרב עקיבא אייזנברג

==קישורים חיצוניים==

* 

== הערות שוליים ==

קטגוריה:רבנים הונגרים
קטגוריה:בוגרי ישיבת פרשבורג
עקיבא
קטגוריה:תלמידי החת"ם סופר
קטגוריה:ילידי 1818
קטגוריה:הונגרים שנפטרו ב-1894
רוברט גייל

רוברט גייל (באנגלית: Robert Peter Gale, נולד ב-11 באוקטובר 1945) הוא אונקולוג אמריקאי שזכה במספר פרסים על מחקריו ופעילותו הציבורית.
== ביוגרפיה ==
רוברט גייל נולד בניו יורק. הוא סיים לימודי תואר שני באוניברסיטה בבאפלו ועבר להמשך לימודים לאוניברסיטת קליפורניה בלוס אנג'לס בה למד בשנים 1970–1973. בשנת 1976 הוא סיים שם עבודת דוקטורט שהתמקדה בחקר הסרטן.

בשנים 1973–1993 גייל עבד בבית ספר לרפואה של אוניברסיטת קליפורניה. בשנים 1983–1984 הוא היה פרופסור אורח במכון ויצמן למדע. באותה תקופה הוא ביצע מחקר ביחד עם אלי כנעני שתוצאותיו היו הבסיס המדעי לפיתוח תרופה נגד סוג מסוים של סרטן שאושרה לשימוש.

בשנים 1993–1999 גייל היה חוקר בכיר במרכז מחקר השייך לחברת אסטרהזניקה. באותה תקופה הוא היה שותף לפיתוחים של שיטות טיפול בסרטן.

בתחילת המאה ה-21 גייל חזר לניו יורק. בהיותו בניו יורק הוא כיהן בתפקידי מחקר במספר מוסדות.

בשנת 1986 גייל התבקש על ידי שלטונות ברית המועצות לרכז טיפול בנושא נפגעי אסון צ'רנוביל. על פעילותו שם הוא כתב ספר שעל בסיסו במשך צולם סרט טלוויזיה. בשנת 1987 הוא נתן ייעוץ לטיפול בנפגעי תאונת גויאניה. בשנת 1988 הוא נשלח לעזור בטיפול בנפגעי רעידת האדמה בארמניה. בשנת 2011 הוא התבקש על ידי ממשלת יפן לתת ייעוץ לטיפול בעקבות תחנת הכוח הגרעינית פוקושימה 1.

רוברט גייל פרסם כ-1150 מאמרים מדעים ומעל ל-20 ספרים בנושא סרטן, השתלת איברים, רדיוביולוגיה וטיפול בנפגעים.

על פעילותו המדעית גייל קיבל מספר פרסים. על הדיווחים בצ'רנוביל הוא זכה בפרס אמי.

==קישורים חיצוניים ==

* [https://web.archive.org/web/20231126080615/http://robertpetergalemd.com/DrGale_Biography.pdf ביוגרפיה]

קטגוריה:רופאים אמריקאים
קטגוריה:אונקולוגים אמריקאים
קטגוריה:אסון צ'רנוביל: אישים
קטגוריה:זוכי אמי
קטגוריה:בוגרי מכללת הוברט וויליאם סמית
קטגוריה:בוגרי אוניברסיטת באפלו
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:סגל אימפריאל קולג'
קטגוריה:אמריקאים שנולדו ב-1945
דייגו סילאנג

דייגוֹ סילאנְג אי אנדיה (באילוקנו: Diego Silang; 16 בדצמבר 1730 – 28 במאי 1763) היה מנהיג מהפכני פיליפיני שחבר לכוחות בריטים כדי להפיל את השלטון הספרדי בצפון הפיליפינים ולהקים מדינת אילוקנים עצמאית. המרד שלו ניצת בשל עול המס הספרדי ובשל התעללויות ספרדיות, וכן מתוך אמונתו בשלטון עצמי, כלומר בשאיפה שהממשל וההנהגה של הכנסייה הקתולית והממשלה באילוקוס יאוישו בעובדי ציבור אילוקנים. הוא נשא אישה איטנגית (טינגיאנית) בשם גבריאלה קריניו, שלימים נודעה בשם גבריאלה סילאנג.

== ראשית דרכו ==
סילאנג נולד בארינגיי, פנגסינן. אביו היה פנגסינני, ואמו הייתה אילוקנית. הוא הוטבל ב־7 בינואר 1731 בוויגאן, אילוקוס סור.<ref></ref> שם עבד דייגו הצעיר כשליח עבור כומר ספרדי מקומי. בהיות דייגו נבון, נלהב, ושולט בספרדית, הטיל עליו הכומר להעביר דואר מאילוקוס למנילה; מסעות אלו חשפו אותו לאי־צדק קולוניאלי ונטעו את זרע המרד.

== המרד ==
ספרד חברה לצרפת במהלך מלחמת שבע השנים, נגד בריטניה הגדולה. הבריטים מצידם ביקשו להחליש את האימפריה הספרדית. תפיסת מנילה על ידי כוחות הצי הבריטי באוקטובר 1762, והכניעה לאחר מכן של הפיליפינים הספרדיים לבריטניה במהלך הכיבוש הבריטי של הפיליפינים, היוו השראה להתקוממויות בצפון הרחוק ביותר של אילוקוס נורטה וקאגאיאן, שם המשיכה תסיסה אנטי־ספרדית. אף על פי שסילאנג רצה בתחילה להחליף בעלי תפקידים ספרדים באילוקוס בפקידים ילידיים, והתנדב לעמוד בראש כוחות אילוקנים לצד הספרדים, הפקידים הספרדיים הנואשים מסרו את סמכויותיהם לבישוף הקתולי של נואבה סגוביה (ויגאן), והלה דחה את הצעתו של סילאנג.

== הירצחו ==
קאבה, לה אוניון.]]
דייגו סילאנג נרצח בידי אחד מחבריו, מֶסטיסו ספרדי־אילוקני בשם מיגֶל ויקוס, שלו שילמה הכנסייה כדי שיתנקש בסילאנג בעזרתו של פדרו בֶּקבֶּק.<ref>Lamberto Gabriel, Ang Pilipinas: Heograpiya, Kasaysayan, at Pamahalaan. 1997 </ref> הוא היה כבן 32 במותו.

== מורשת ==
לאחר מותו של סילאנג נטלה אשתו, המסטיסה הספרדית־איטנגית גבריאלה סילאנג, את הפיקוד על המרד, ונלחמה באומץ. הספרדים שלחו נגדה כוח חזק. היא נאלצה לסגת לאברה. סילאנג הובילה את חייליה לכיוון ויגאן, אך נהדפה. היא נמלטה שוב לאברה, ושם נתפסה. סילאנג ואנשיה נתלו ללא משפט ב־20 בספטמבר 1763, ואותה תלו אחרונה. דייגו וגבריאלה סילאנג נחשבים גיבורים לאומיים בפיליפינים.

== לקריאה נוספת ==
* 
* Rebecca Ramilo Ongsotto, Reena R. Ongsotto: Philippine History Module-based Learning. Rex Bookstore Inc, 2. Auflage 2003, , p.&nbsp;109 ()
* C. Duka: Struggle for Freedom. Rex Bookstore Inc, 2008, , p.&nbsp;103 ()

==קישורים חיצוניים==

== הערות שוליים ==

קטגוריה:הפיליפינים: אישים
קטגוריה:הפיליפינים: היסטוריה
קטגוריה:ילידי 1730
קטגוריה:נפטרים ב-1763
אטיליו פונטנה

אטיליו פונטנה (באיטלקית: Attilio Fontana; נולד ב-28 במרץ 1952) הוא פוליטיקאי איטלקי המכהן כמושל לומברדיה מאז 2018. לפני כן כיהן כראש עיריית וארזה.

==ביוגרפיה==
פונטנה סיים את לימודיו בבית הספר התיכון הקלאסי ארנסטו קאירולי בעיר הולדתו וארזה בשנת 1970, וסיים לימודי משפטים בשנת 1975 באוניברסיטת מילאנו. מאז 1980 הוא הבעלים של משרד עורכי דין בווארזה.

===ראש מועצה אזורית וראש עיר===
פונטנה הוא חבר ותיק במפלגות הליגה הלומברדית והליגה הצפונית, וכיהן מ-7 במאי 1995 עד ה-13 ביוני 1999 כיהן בתפקיד ראש עיריית אינדונו אולונה.

בשנת 2000 התמודד בבחירות האזוריות בלומברדיה, ונבחר לנשיא המועצה האזורית של לומברדיה (הרשות המחוקקת של המחוז) עם 5,194 קולות. בבחירות האזוריות הבאות בשנת 2005 בלומברדיה נבחר מחדש לנשיאות המועצה האזורית של לומברדיה, תפקיד שמילא עד יולי 2006.

ב-2006 פונטנה התמודד ונבחר לראשות עיריית וארזה בסיבוב הראשון של הבחירות המוניציפליות ב-28 במאי 2006, וזכה ב-57.8% מהקולות. נבחר מחדש לכהונה שנייה ב-29 במאי 2011 עם 53.89% מהקולות, ונשאר בתפקידו עד 19 ביוני 2016, היום בו דויד גלימברטי, ראש העירייה מטעם המרכז-שמאל הראשון של וארזה מאז 1992, יחליף אותו.

===הבחירות למושלות לומברדיה 2018===
כמה עיתונאים ביולי 2016 העלו השערות על מינוי פונטנה כמועמד הליגה הצפונית בבחירות 2018 למושלות לומברדיה אם המושל המכהן רוברטו מרוני - שנבחר בבחירות האזוריות ב-2013 לכהונה של חמש שנים בתמיכת הליגה הלומברדית והליגה הצפונית, המפלגות של מרוני ופונטנה, ובתמיכת שאר המפלגות חברות קואליציית הימין-מרכז - לא יתמודד לקדנציה שנייה ואחרונה. בינואר 2018, כאשר מרוני הודיע על פרישה מהפוליטיקה, פונטנה נבחר למועמד המרכז-ימין למושלות לומברדיה. מבחינת התקשורת האיטלקית, ניסיונו כראש עיר והפופולריות של פונטנה הם בין החוזקות של מועמדותו.

ב-15 בינואר 2018 קבע פונטנה כי התרבות המערבית באיטליה נמצאת בסכנה בשל זרמי ההגירה מאפריקה<ref name=white></ref>, מה שיצר מחאות רבות וביקורת מצד המפלגה הדמוקרטית (PD) ושל תנועת חמשת הכוכבים נגד פונטנה. בעקבות כך הוא התנצל על דבריו, והכריז כי האמירה היא נפילה בלשונו, ולא מביעה גזענות מצדו או מצד מפלגתו. ב-4 במרץ 2018 ניצח פונטנה בבחירות עם כ-50% מהקולות מול ג'ורג'יו גורי (עם 29% מהקולות) ודאריו ויולי (עם 17% מהקולות)<ref></ref> ופונטנה הושבע לתפקיד כמושל ב-26 במרץ.

===מושל לומברדיה (2018–הווה)===
במאי 2019 משרד התובע של מילאנו פתח בחקירה נגד פונטנה בחשד שהשתמש לרעה בכוחו כמושל לומברדיה בפרשת שחיתות עקב מינוי שנוי במחלוקת<ref></ref>, אך במרץ 2020 זוכה מכל ההאשמות והתיק נסגר סופית שכן המינוי הנדון לא היווה עבירה על החוק<ref></ref>.

ביולי 2020 נפתחה נגד פונטנה חקירה נוספת, בעקבות פעילות של פונטנה, אשתו וגיסו העוברת על מגבלות מגפת הקורונה<ref></ref>. כמה עיתונאים בספטמבר 2020 שיערו כי פונטנה יפרוש מהפוליטיקה ב-2023 עקב החקירות נגדו לפני הבחירות הבאות למושלות לומברדיה, בדומה לפרישתו של מרוני ב-2018, אך מתאו סלביני (מנהיג הליגה הצפונית) מנע את התפטרותו של פונטנה מנשיאות לומברדיה ואת הקדמת הבחירות.

==קישורים חיצוניים==

==הערות שוליים==

קטגוריה:בוגרי אוניברסיטת מילנו
קטגוריה:פוליטיקאים איטלקים
קטגוריה:ראשי עיריית וארזה
קטגוריה:ראשי עיריות באיטליה
קטגוריה:איטלקים שנולדו ב-1952
צ'וס מתאו

חסוס "צ'וס" אלפונסו מתאו דיאז (בספרדית: Jesús "Chus" Alfonso Mateo Díez; נולד ב-23 בינואר 1969) הוא מאמן כדורסל ספרדי המאמן את ריאל מדריד מליגת העל הספרדית בכדורסל והיורוליג.

== קריירת אימון ==
מתאו שימש רוב הקריירה שלו כעוזר מאמן. הוא החל לאמן בקבוצות הנוער של מכללת אוגוסטיניאן מדריד וריאל מדריד, שם עבד מ-1991 עד 1995. בין 1993 ל-1997 שימש כעוזר מאמן נבחרת ספרד עד גיל 16.

ב-27 ביוני 2006 מונה מתאו למאמן באסקט סרגוסה, והפך למאמן ראשי לראשונה בקריירה שלו.

ב-2012, לאחר שאימן גם בפואנלברדה ואוניקאחה מאלגה, עזב מתאו את ספרד וחתם בשאנשי ז'ונגיו ברייב דרגונס מה-CBA הסינית.

ב-2014 מונה לעוזרו של פאבלו לאסו בריאל מדריד. פרט לזכייה בתארים רבים בתור כעוזרו של לאסו, מתאו גם הוביל את מדריד לניצחונות כמאמן זמני, כולל על צסק"א מוסקבה ביורוליג ב-2021. מתאו הוביל את מדריד לניצחון 3–1 בסדרת גמר הליגה הספרדית 2022 מול ברצלונה ולזכייה באליפות הליגה ה-36 של הבלאנקוס, לאחר שלאסו חווה התקף לב.

ב-5 ביולי 2022 מונה מתאו למאמן ראשי קבוע לאחר שריאל נפרדה מלאסו בשל מצבו הבריאותי.

ב-21 במאי 2023 זכה מתאו עם ריאל בעונת 2022/2023 ביורוליג לאחר ניצחון בגמר 79–78 על אולימפיאקוס.

בעונת נבחר למאמן השנה ביורוליג לאחר שהוביל את קבוצתו לפיינל פור היורוליג 2024 מהמקום הראשון בתום העונה הסדירה עם מאזן 27–7.

== קישורים חיצוניים ==

== הערות שוליים ==

קטגוריה:מאמני כדורסל ספרדים
קטגוריה:מאמני אוניקאחה מלאגה
קטגוריה:מאמני ריאל מדריד בכדורסל
קטגוריה:ספרדים שנולדו ב-1969
ספרא (מאפה)

ספרא (נכתב גם סַפְרָה) הוא מאפה או עוגה לקינוח מהמטבח הלובי, המורכב בעיקר מבלילת סולת וסוכר. צורתו של הספרא היא כעוגיה שטוחה המחולק לקוביות קטנות ומזכיר במקצת את הבסבוסה.

==מרכיבים==
הספרא דקה ופריכה יותר מעוגות הסולת הערבית "בסבוסה" ו"טישפישטי" מהמטבח הבלקני.
זו עוגת סולת רכה ונימוחה, ספוגה בסירופ סוכר עשיר שקלה להכינה, ונשמרת לאורך זמן. הסירופ מעניק לחות לעוגה בדומה לכנאפה ובקלווה.
בשל טעמה הדל של הסולת, יש שנהגו להוסיף לספרא סוגי אגוזים שונים בהם צימוקים, שקדים, תמרים, תפוזים ושומשום. בחלק מהמתכונים, בבצק העוגה נוספים מסטיקא, ציפורן ומי ורדים מסיבות דומות.<ref></ref>

==מנהגים==
יהודי לוב, שאינם עושים שימוש במוצרי חלב, נהגו לאכול את הספרא במועדים כמו חג הפורים ובאירועים חגיגיים, והגישו לצידה קפה לובי עם עטרא או לצד "צ׳אי בל קקאוויה", תה לובי מתה שחור ממותק אותו בישלו עם בוטנים.
חלק קטן יותר מיהודי לוב אכלו אותה בסיום צום יום הכיפורים.

==קישורים חיצוניים==
* רועי ירושלמי, [https://www.foodish.org/recipe/safra-semolina-cake/ ספרה – עוגת סולת טריפוליטאית], אנו – מוזיאון העם היהודי
* טוני משיח, [https://www.goodlifetv.co.il/food/semolina-cake-3/ עוגת סולת בסבוסה], ערוץ האוכל, 3 בנובמבר 2021

== הערות שוליים ==

קטגוריה:מאכלי פורים
קטגוריה:המטבח היהודי: קינוחים
קטגוריה:מאפים ישראליים
קטגוריה:עוגות
13: המיוזיקל

13: המיוזיקל (באנגלית: ) הוא סרט דרמה קומית מוזיקלית אמריקאי, בבימויה של תמרה דייוויס. הסרט עובד למסך על ידי רוברט הורן על בסיס מחזמר באותו שם שכתב בשנת 2007 יחד עם ג'ייסון רוברט בראון ודן אליש.

הסרט עלה לשידור בשירות הזרמת המדיה של נטפליקס ב-12 באוגוסט 2022.

==תקציר העלילה==
לאחר גירושי הוריו, אוון גולדמן עובר מניו יורק לעיירה קטנה באינדיאנה. בצל לחציו מיום הולדתו ה-13 הקרב, אוון מנסה למצוא את דרכו במעגלים החברתיים בבית ספרו החד ולהשתלב באמצעות הפיכת מסיבת הבר מצווה שלו למסיבה הטובה ביותר אי-פעם.

==צוות השחקנים==
דיבובו העברי של הסרט בוים על ידי גבריאל אלון והופק באולפני אולמן מדיה.
{| class="wikitable plainrowheaders" style="text-align:center;"
! שחקן/נית
! מדבב/ת בעברית
! דמות
! תיאור הדמות
|-
| אלי גולדן || אריאל לינדזן || אוון גולדמן || מתבגר העומד לפני יום הולדתו ה-13
|-
| ריאה פרלמן || אורלי קטן || סבתא רות || אמהּ של ג'סיקה וסבתו של אוון
|-
| ג'וש פק || עמרי רוזנצוויג || הרב שפירו || מורו של אוון, המכין אותו לקראת עלייתו לתורה
|-
| דברה מסינג || מיה בר שלום || ג'סיקה גולדמן || אמו של אוון
|-
| פיטר הרמן || צחי כהן || ג'ואל גולדמן || אביו של אוון
|-
| גבריאלה יול || נעמי פוקס || פטריס || חברתו הטובה של אוון
|-
| רמון ריד || עדן גפלא || אדי ||
|-
| ג'יי. די. מקרארי || רותם אייזנר || ברט || נער פופולרי בבית הספר, בן זוג של קנדרה
|-
| פרנקי מקנליס || בר צדקיהו || לוסי ||חברתה הטובה ביותר של קנדרה, מאוהבת בברט
|-
| לינדזי בלאקוול || מיה רז || קנדרה ||בת זוגו של ברט
|-
| ג'ונתן לנגל || עמית מטלון || ארצ'י ||
|-
| נולאן דובוק || טוני גרוזנוב || מלקולם ||
|-
| לוק אסלאם || דניאל מגון || קרלוס ||
|-
| שינה מפומלוואנה || מיקה בראל || קאסי ||
|-
| || rowspan="2" | גלעד קלטר || קורט ||
|-
| || מר קטרי ||
|-
| קיילי סרזו || רילב פוקס || מולי ||
|-
| וילו מוס || אלונה אלכסנדר || זי ||
|-
| ליאם ויגנאל || דניאל שופוב || קיי. סי. ||
|-
| קיילה איין || אלונה אלכסנדר|| שרלוט ||
|}

==הפקה==
===פיתוח===
ב-12 באוגוסט 2014, נמסר על רכישת זכויות עיבודו הקולנועי של המחזמר "13" על ידי "CBS Films", שעל כתיבת תסריטו יופקד התסריטאי ברט וי. רויאל ועל הפקתו יופקדו לורנס מארק, בוב בוייט ודייוויד בלקמן. ב-20 בספטמבר 2019, נמסר כי נטפליקס והמפיק ניל מירון רכשו את זכויות הפקת הסרט, אותו תביים תמרה דייוויס ועל כתיבתו יהיה אמון רוברט הורן, מיוצרי המחזמר המקוריים. ב-29 באפריל 2021, נמסר כי הסרט יופק על ידי דייוויס, לצד ג'ייסון רוברט בראון, הורן, בוב בוייט ומארק ניקולסון.
===ליהוק===
ב-28 באוקטובר 2020, פרסם המפיק ניל מירון פרסם מודעה עבור אודישנים פתוחים עבור דמויותיהם של הנערים, ונמסר כי החזרות לקראת הצילומים עתידים להתחיל במרץ 2021. ב-29 באפריל 2021 נמסר על ליהוקם של צוות השחקנים המתבגר המלא. ב-24 במאי 2021, נמסר על ליהוקה של דברה מסינג; וב-11 ביוני 2021, נמסר על ליהוקם של ריאה פרלמן, ג'וש פק ופיטר הרמן.
===צילומים===
ב-28 באוקטובר 2020, נמסר כי צילומי הסרט יתחילו בטורונטו ביוני 2021. הצילומים התקיימו גם בלוקיישנים שונים בניו יורק, ביטון ובברמפטון שבאונטריו, קנדה; והסתיימו ב-6 באוגוסט 2021.
===מוזיקה===
ב-20 בספטמבר 2019, נמסר כי בראון יכתוב שירים חדשים עבור הסרט ואילו ביולי 2022, נמסר כי הסרט יולחן על ידי כריסטופר לנרץ.

==קישורים חיצוניים==

* 

==הערות שוליים==

קטגוריה:סרטי דרמה קומית אמריקאיים
קטגוריה:סרטי נעורים אמריקאיים
קטגוריה:סרטים מוזיקליים אמריקאיים
קטגוריה:סרטים מבוססי מחזות זמר
קטגוריה:סרטי יהדות
קטגוריה:נטפליקס: סרטים
אויפן (כדורגל)

אויפן (בגרמנית: Königliche Allgemeine Sportvereinigung Eupen, או בקיצור KAS Eupen, המכונה בפשטות: Eupen) הוא מועדון כדורגל בלגי מהעיר אויפן, המשחק בליגת העל הבלגית. המועדון הוקם ב-1945 לאחר מיזוג של שני מועדוני העיר, Jugend Eupen ו-FC Eupen 1920.

== היסטוריה ==
מועדון אויפן הוקם ב-9 ביולי 1945 לאחר מיזוג של יוגנד אויפן ו-FC Eupen 1920, ושיחק את המשחק הרשמי הראשון ב-21 ביולי במהלך טורניר במהלך חג לאומי.

כמה שבועות לאחר מכן המועדון התחיל בעונת הפתיחה שלו בליגה המחוזית של לייז', ב-1951 המועדון עלה לליגה בכירה יותר, הליגה הבלגית הרביעית.

לאחר שהגיע למועדון ב-1966, הוברט ואן דורמאל הוביל את הקבוצה למקום השני בעונת 1967/1968 לפני שעלה לראשונה לליגה הבלגית השלישית בעונה שלאחר מכן. בעונתה הראשונה בליגה הצליחה הקבוצה להעפיל עוד ליגה לראשונה לליגה הבלגית השנייה.

בתחילת שנות ה-70 נקלע המועדון לקשיים כלכליים, ונאלץ למכור מספר שחקני מפתח, דבר שהוביל גם לכשלונות ספורטיביים, והקבוצה ירידה לליגה השלישית בסוף עונת 1974/1975, לאחר חמש שנים בליגה השנייה, אולם לאחר עונה אחת שבה הקבוצה לליגה השנייה, וירדה שוב בעונה לאחר מכן.

לאחר מספר עונות בליגה השלישית, המועדון עלה שוב לליגה השנייה בעונת 1980/1981. במהלך תקופה זו חלו שלושה שינויים גדולים במועדון: המועדון בחר למקד את מדיניות הספורט שלו באימונים, עיריית אויפן קנתה את מתקני המועדון לתקופה של 30 שנה במאי 1979 והמועדון שינה את שמו ל-Allgemeine Sportvereinigung Eupen. לאחר שנשר שוב לליגה השלישית, המועדון נשאר בליגה השלישית עד סוף עונת 1987/1988, ולאחר מכן שיחק בליגה הרביעית עד 1995.

ב-1997 חזר המועדון לליגה השנייה, לראשונה מאז 1977, ובעונה שלאחר מכן היה גם קרוב להעפיל לליגה הבכירה.

בסיום עונת 2009/2010 הצליחה אויפן להעפיל לראשונה בתולדותיה לאחר ניצחון 2–1 על מונס בפלייאוף העלייה, עם זאת, הקבוצה לא הצליחה לשרוד בליגה הראשונה יותר מעונה אחת.

=== בעלות קטרית ===
ביוני 2012 המועדון נרכש על ידי ממשלת קטר וקרן Aspire Zone שלה, שבבעלותה גם פריז סן ז'רמן. Aspire Academy הודיעה על כוונתה להשתמש במועדון כבית גידול לכדורגלנים צעירים בוגרי האקדמיה שלו מאפריקה, דרום אמריקה ואסיה.<ref></ref>

אויפן סיימה במקום השני בליגה השנייה בעונת 2015/2016, ועלתה לליגה הבכירה בפעם השנייה בתולדותיה.

בעונת 2023/2024 שבה לליגת המשנה מהמקום האחרון בליגה הבכירה.

== סגל הקבוצה ==
; נכון ל-4 בספטמבר 2023

==קישורים חיצוניים==
*

== הערות שוליים ==

קטגוריה:קבוצות כדורגל בלגיות
קטגוריה:קבוצות כדורגל שהוקמו ב-1945
עמרם פישר

הרב עמרם פישר (ה'תרי"ג, 1852 – י"ח בניסן ה'תרפ"ה, 1925) היה רב הונגרי, רבה של העיר יינק.

== ביוגרפיה ==
נולד בשנת 1852 (ה'תרי"ג) לרב עקיבא פישר, רבה של העיר טט, ולדבורה בילא, כבן שני מתוך 10. אחיו הבכור הוא הרב צבי פישר, רבן של אסוד וויינערן. נקרא על שמו של אחיו של סביו, הרב עמרם רוזנבוים.

בגיל 16, הלך ללמוד תורה באובודה, אצל הרב פנחס אסטרייכר. לאחר מספר חודשים עבר לישיבתו של הרב עזריאל הילדסהיימר, ישיבת אייזנשטט. לאחר לימודיו באייזנשטאדט, עבר ללמוד בשופרון אצל הדיין הרב אברהם אליעזר זאב אלט, לימים אב בית דין קוברסדורף, אולם לאחר חצי שנה עבר לישיבת פרשבורג אצל אברהם שמואל בנימין סופר, המכונה "הכתב סופר", בנו של החתם סופר. בישיבה זו למד עד פטירת הכתב סופר, ב-1872 (ה'תרל"ב), אז הלך ללמוד באוז'הורוד, אצל הרב חיים צבי מנהיימר, רבה של העיר. ברם, מספר חדשים לאחר הגעתו לעיר, בשנת ה'תרל"ג, פרצה מגפת כולרה בעיר.

פישר חזר לפרשבורג (כיום ברטיסלאבה) ללמוד אצל הרב שמחה בונם סופר, המכונה "השבט סופר", בנו של הכתב סופר.

בשנת ה'תרל"ו (1876) עזב את הישיבה עקב נישואיו עם מירל, בתו של הרב אליעזר זוסמן סופר, מחשובי הרבנים בהונגריה במאה ה-19, וראש ישיבה בקישקונהלש. עבר להתגורר בקישקונהלש, עיר חותנו, לשנתיים, שם שימש כדיין.

למרות גילו הצעיר, בשנת ה'תרל"ח הוא מונה לרבנות העיר צ'אברנדק שבמחוז וספרם. שימש בתפקיד זה עד שנת ה'תרל"ט, אז עבר ליינק. ביינק הוא שימש כרב 46 שנה, עד לפטירתו.

ביום השני של חול המועד של פסח, בי"ח בניסן ה'תרפ"ה (1925), נפטר הרב עמרם פישר, בגיל 72 ונקבר ביינק. בת זוגו מירל נפטרה כעשר שנים אחריו, בכ"ז באייר ה'תרצ"ה (1935).

בשנת ה'תשכ"ו, לאחר שכל העיר נתרוקנה מיהודים, הועלו עצמותיהם יחד עם עצמות בנם, הרב עקיבא, לישראל, ונטמנו בהר המנוחות בירושלים.

== חיבוריו ופסיקותיו ==
פסיקותיו וחידושיו נכתבו בקונטרס דברי עמרם שנדפס בתוך הספר של בנו הרב עקיבא 'עטרת עקיבא', שנדפס בשנת תשס"ה.

הרב פישר היה כותב באופן קבוע בכתבי העת וילקט יוסף ותל תלפיות.

אחת מפסיקותיו המיוחדות היא ההיתר למול יהודי או גר מבוגר תחת השפעת חומר הרדמה. הוא מסביר שהמועמד למילה ממנה את המוהל כשליח לפני ההרדמה, וכך גם כשהוא ללא הכרה המוהל פועל בשליחותו והמילה כשרה.

== משפחתו ==
על פי מסורת המשפחה, צאצא של הרב אדם בעל שם. בנוסף, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.

הרב היה נשוי למירל, והיו להם 9 ילדים. רבים מילדיו היגרו לארצות הברית.
מבניו:
* הרב מרדכי אפרים פישל (אב ה'תרל"ז, 1877 – ג' בתשרי ה'תש"א, 1940) – רבה של שארושפטק. נישא למרים לאה, בתו של דודו, הרב צבי פישר.
* הרב משה יהודה (ה'תרל"ט – י"ח באייר ה'תשי"ז, 1957) – רב קהילת יוצאי הונגריה בשיקגו.
* הרב שמחה יואל (ה'תרמ"א – ד' בתשרי ה'תשכ"ו, 1965) – רב קהילה בהונגריה, ולאחר מכן בשיקגו וניו יורק
* הרב יוסף בצלאל (? – חשוון ה'תרע"ט, 1918) – רבה של וכטרליץ
* הרב יעקב שלום – רב בדטרויט
* הרב עקיבא (? – ו' בכסלו ה'תש"ד) – רב עיר בהונגריה. בשנת ה'תשכ"ו עצמותיו הועלו ארצה ונטמנו בהר המנוחות.
* דבורה בילא זינגר (? – כ"ד בסיוון ה'תש"ד, 1944) – נישאה בה'תרע"ב לרב אליעזר זינגר, רבה של ויינערן. נהרגו יחד באושוויץ.

== הערות שוליים ==

קטגוריה:בוגרי ישיבת פרשבורג
קטגוריה:תלמידי הכתב סופר
עמרם
קטגוריה:רבנים הונגרים
קטגוריה:יהודים הקבורים בהר המנוחות
קטגוריה:אישים שהועלו לקבורה בארץ ישראל
קטגוריה:הונגרים שנולדו ב-1852
קטגוריה:הונגרים שנפטרו ב-1925
פוניבז' (כדורגל)

פוניבז (בליטאית: Futbolo klubas Panevėžys) הוא מועדון כדורגל ליטאי מהעיר פוניבז'.

== היסטוריה ==
לעיר פוניבז' יש מסורת של מועדוני כדורגל. עד לשנת 2014 העיר הייתה מיוצגת בליגת העליונה של ליטא על ידי קבוצת "אקרנאס". היא זכתה באליפות שבע פעמים. לקראת עונת 2015 התברר שלאור המצבה הכלכלי הקבוצה לא עונה לדרישות הליגה ונסגרה. בעקבות כך בתחילת שנת 2015 הוקם המועדון הנוכחי.

בשנת 2015 המועדון שיחק בליגת משנה וסיים את העונה במקום השמיני. בעונת 2017 המטרה הייתה לסיים במקום הראשון ולעלות לליגה הבכירה. כבר בתחילת העונה היה ברור שמטרה לא תושג. המאמן פוטר ומועדון סיים את העונה במקום ה-10. בעונת 2018 עם המאמן החדש אלכסנדרו קורטיאנו המועדון זכה באליפות הליגה ועלה לליגה הבכירה. העונה הראשונה בליגה הבכירה המועדון סיים במקום החמישי.

בעונת 2020 הקבוצה זכתה בגביע הליטאי ובשנת 2021 בסופר-קאפ. עונת 2021 הקבוצה סיימה במקום הרביעי בליגה ובתחרויות הגביע היא הגיעה למשחק הגמר.

בעקבות הצלחות ברמה הארצית המועדון העפיל לתחרויות של הקונפרנס ליג. בעונת 2021 המועדון הודח בסיבוב המוקדמות השני על ידי וויבודינה נובי סאד.

בעקבות הקמת המועדון וחזרתו לליגה הבכירה להרכבה חזרו כמה שחקנים ששיחקו עוד בקבוצת "אקרנאס" דוגמת רוקאס סטנולביצ'יוס ואליבלטו ריביירו. בשנת 2021 למאמן הקבוצה מונה ולדס אורבנס שבעבר היה מאמן "ארקראנס".

== קישורים חיצוניים ==

* 

קטגוריה:קבוצות כדורגל ליטאיות
קטגוריה:קבוצות כדורגל שהוקמו ב-2015
קריילסהיים מרלינס

קריילסהיים מרלינס (בגרמנית: Crailsheim Merlins) הוא מועדון כדורסל גרמני מקריילסהיים , באדן-וירטמברג, המשחק בבונדסליגה.

== היסטוריה ==
המועדון נוסד ב-31 בינואר 1986 על ידי קבוצת סטודנטים. עד 1994, הקבוצה הייתה פעילה רק בליגות המקומיות הנמוכות והתקשתה למצוא אולם לשחק בו. שנה לאחר מכן, המועדון מצא בית חדש בצריפים של הכוחות המזוינים האמריקאים שעזבו. ב-2001 הצליחו המרלינס לעלות לראשונה לליגה הגרמנית השנייה.

בעונת 2013/14 עלו המרלינס לבונדסליגה, כשהגיעה לגמר ה-ProA.<ref></ref> המועדון הצליח להימנע מירידה בעונתו הראשונה בליגה, מכיוון שארטלנד דראגונס ירדה ליגה והמועדון קיבל כרטיס חופשי לליגה. עם זאת, בעונת 2015/16 שלאחר מכן הקבוצה ירדה שוב ליגה לאחר שסיימה אחרונה. בעונת 2020/21, המרלינס הופיעו לראשונה בתולדות המועדון בפלייאוף הבונדסליגה.<ref></ref>

בעונת 2021/22, קריילסהיים ערכה את הופעת הבכורה שלה במפעלים האירופיים, כשהיא העפילה לעונה הסדירה של היורופקאפ. ב-13 באוקטובר 2021, המרלינס רשמו ניצחון חוץ על באקן ברס בהופעת הבכורה שלהם.<ref></ref> באותה עונה הגיעו המרלינס גם לגמר הגביע הגרמני, שם הפסידו 78–86 לאלבה ברלין.<ref></ref>

== תארים ==
הגביע הגרמני
* סגנויות (1): 2021/22

ProB (הליגה השלישית)
* זכיות (1): 2008/09

== קישורים חיצוניים ==

* 

== הערות שוליים ==

קטגוריה:קבוצות כדורסל גרמניות
אויפן

אויפן (בגרמנית: Eupen; ) היא עיר בבלגיה ממחוז לייז' ובירת הקהילה דוברת הגרמנית שבמזרח בלגיה. אויפן השוכנת 15 קילומטרים מהגבול הגרמני (העיר אאכן), מהגבול ההולנדי (העיר מאסטריכט) ומהארדנים.

== היסטוריה ==
אויפן הוזכרה לראשונה בשנת 1213 כחלק מדוכסות לימבורג. בשנת 1288, לאחר קרב וורינגן, סופחה דוכסות לימבורג על ידי יוחנן הראשון מברבנט. ברבנט ולימבורג הורישו את המקום לדוכסות בורגונדיה ב-1387, ואויפן נשרפה עד היסוד במהלך המלחמה נגד חלרה. דוכסות בורגונדיה פורקה ב-1477 על ידי בית הבסבורג האוסטרים.

בשנת 1582, במהלך המרד ההולנדי נגד ההבסבורגים הספרדים, מורדים שרפו את אופן אך לא השתלטו עליה. דבר הבלוטות הכה באויפן ב-1635, והוביל להשלכות הרסניות. אויפן הקימה בית משפט משלה ב-1648, וב-1674 קיבלה זכויות של עיר, מה שהעניק לה הכרה ואוטונומיה רבה יותר. שש שנים מאוחר יותר, ייצור טקסטיל החל להתקיים בעיר.

ב-1713, עם הסכם אוטרכט, הוחזרו ברבנט ולימבורג לידי ההבסבורגים האוסטרים. מלמדי כבשה את העיר בשנת 1794. בעקבות קונגרס וינה ב-1815, אויפן הפכה לחלק ממחוז הריין הפרוסי.

לאחר מלחמת העולם הראשונה, חוזה ורסאי משנת 1919 העביר את אויפן ואת העירייה הסמוכה מלמדי מגרמניה לבלגיה. משנת 1938 נבנה סכר וזדרה שהושלם ב-1950, ויצר את אגם אויפן. ב-1940 פלשה גרמניה הנאצית לבלגיה, ואויפן ומלמדי סופחו לגרמניה. בספטמבר 1944 הגיעו כוחות אמריקאים לאויפן שהפכה למרכז לחימה עזה בקרב הבליטה.

גרמנית נותרה השפה הרשמית באויפן (המדוברת גם בצורת ניב אויפן), והעיר משמשת כבירת הקהילה דוברת הגרמנית של בלגיה. בעיר אוניברסיטה קטנה, Autonome Hochschule in der, המציעה תארים ראשונים בחינוך וסיעוד.

בשנת 2010, קבוצת הכדורגל של העיר, אויפן, הפכה למועדון הראשון מהקהילה דוברת הגרמנית ששיחק בליגה הבלגית הראשונה.

ב-1 בינואר 2006 מנתה אוכלוסיית אויפן 18,248 תושבים. העיר נחשבת בבלגיה לאזור של תומכי הכנסייה הקתולית עם דעות שמרניות.

== קישורים חיצוניים ==

* 

* 

קטגוריה:ולוניה: ערים
יינק

יינק (בהונגרית: Gyönk) היא עיר במחוז טולנה שבהונגריה.

== היסטוריה ==
יינק מוזכר בפעם הראשונה בשנת 1280 כאזור מיושב כבר. הכפר יושב על ידי טורקים למשך זמן מה ובין המאה ה-14 למאה ה-17 היה שומם. בתחילת המאה ה-18 הגיעו מעט תושבים למקום ומשנת 1790 ואילך החלו להגיע למקום מספר משפחות גרמניות והונגריות ויישבו אותו. בית הספר נוסד בשנת 1806 בעיירה אחרת והועבר לכפר בשנת 1812. בשנת 1882, חובר הכפר לרכבת אך משנת 1990 המסלול רק לרכבות משא וקו הרכבת הקרוב ביותר לעיר הוא במרחק של 7 קילומטרים.

המקום הוכרז כעיר ב-1 ביולי 2009.

== אוכלוסייה ==
ב-1891 התגוררו בעיר 3371 תושבים. ב-1910, 2055 מתוך 3291 (62.4%) הזדהו כגרמנים ו-37.4%, שהם 1222 תושבים, הזדהו כהונגרים. רוב הגרמנים היו אז לותרנים אך רבים היו גם קתוליים. רוב ההונגרים הזדהו כקלוויניסטים. הפילוג לפי דתות היה: 1,406 לותרנים (42.7%), 1,205 קלוויניסטים (36.6%), 492 קתולים (14.9%) ו-180 יהודים (5.5%).

בשנת 1941 התגוררו בעיר 3071, מתוכם 70 יהודים. ב-1944 מספר היהודים היה 163.

בשנת 1947, במסגרת חילופי האוכלוסין בית צ'כוסלובקיה להונגריה , התיישבו 9 משפחות הונגריות ביישוב, שמנו 55 נפשות.

בשנת 2001, הגרמנים שבעבר היו רוב, היוו מיעוט: 274 מתוך 2,240 תושבי העיר הכריזו על עצמם כגרמנים (12.2%), 463 (20.7%) היו קשורים למסורות תרבותיות גרמניות ו-181 היו ילידי גרמניה. מספר דוברי הגרמנית בשימוש יומי בין משפחה וחברים ירד ל-177 (7.9%).

במהלך מפקד האוכלוסין של 2011, 78.6% מהתושבים הזדהו כהונגרים, 3.6% כצוענים ו-11.9% כגרמנים. 21% לא הצהירו. (בשל זהויות כפולות, הסכום הכולל עשוי להיות גדול מ-100%). ההתפלגות הדתית הייתה כדלקמן: 26.7% הזדהו כקתולים, 14.8% כקלוויניסטים, 14.6% כלותרנים ו-10.5% כאתאיסטים. 33% לא הזדהו.

בשנת 2013 התגוררו במקום 2091 תושבים, אך בשנת 2014 חלה ירידה של 1.6% במספר התושבים, והתגוררו בעיר 2057. בשנת 2015 תושבי המקום מנו 2048.
פנים בית הכנסת במקום

== קהילה יהודית ==
הקהילה היהודית ביינק היא אחת מהקהילות העתיקות במחוז טולנה. היהודים הראשונים במקום היו סוחרים שהתיישבו שם במאה ה-18.

בזמן הקרע ביהדות הונגריה, הקהילה הגדירה את עצמה כאורתודוקסית חרדית.

בית הכנסת בעיר נוסד בשנת 1836.

מצב היהודים בעיר הורע עם פרסום חוקים המפלים לרעה את היהודים על ידי גרמניה הנאצית. ב-1944, כשנכנס הצבא הגרמני למקום, רבים מן התושבים הגרמנים במקום התפרעו ופגעו בבית הכנסת ובבית הקברות היהודי. בסוף חודש אפריל אותה השנה, נשלחו כל היהודים לגטו בונ'הד, ומשם הועברו לפץ'. בסוף, בתחילת חודש יולי נשלחו לאושוויץ.

לאחר מלחמת העולם השנייה היה ניסיון לחדש את הקהילה היהודית בעיר, שלא צלחו, ובשנת 1950 בוטלה הקהילה באופן רשמי.

בין רבני העיר היו: הרב משה קאניז'א-פשרהופר, שהיה רב העיר בין השנים 1826–1833. ייסד במקום את ישיבת יינק; הרב אברהם גלזנר, שמונה על ידי הכתב סופר לרב המקום. כיהן כרב בין 1852-1863; הרב עמרם פישר, בנו של הרב עקיבא פישר. כיהן כרב בין 1879 ל-1925. רבה האחרון של הקהילה היה הרב יוסף יצחק מייזנר, שנספה בשואה עם חלק מיהודי המקום.

== ערים תאומות ==
* 
* 
* 
* 

==קישורים חיצוניים==

* 

== הערות שוליים ==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז טולנה
ונסה ריי

ונסה ריי ליפטק (באנגלית: Vanessa Ray Liptak; נולדה ב-24 ביוני 1981) היא שחקנית אמריקאית, הידועה בעיקר בתפקידיה בתור ג'ני גריפית' בסדרה "Suits"<small>(2011–2012)</small>, בתור שרלוט דרייק <small>(אנ')</small> בסדרה "שקרניות קטנות" <small>(2012–2017),</small> בתור אדי ג'נקו בסדרה "שוטרים בדם" <small>(2013 ואילך).</small>
== ביוגרפיה ==
וונסה ריי נולדה בעיר ליברמור, קליפורניה, בתם של ולרי וג'יימס ליפטק. היא בעלתאזרחות כפולה; אמריקאית ובריטית. אביה היה כותב ומלחין שירים והיא בילתה את רוב ילדותה בתיאטרון.<ref></ref>

== קריירה ==
ריי החלה את הקריירה שלה בשנת 2003. היא הופיעה במחזה המבוסס על הסרט פוטלוס בתפקיד רסטי, בו שרה את השיר "Let's Hear It For the Boy" ובתפקיד נמו במחזה המבוסס על הסרט מוצאים את נמו. היא הופיעה במחזמר שיער בתפקיד כריסי.

בשנים 2011–2012 הופיעה בסדרה "Suits" בתפקיד ג'ני גריפית'.

בשנים 2012 עד 2017 היא הופיעה בסדרה "שקרניות קטנות" בתפקיד סיסי דרייק.

בשנת 2013 החלה לשחק בעונה הרביעית של הסדרה "שוטרים בדם" בתפקיד השוטרת אדי ג'נקו.

בשנת 2016 הופיעה בסרט הטלוויזיה "רב מכר לרצח".

== חיים אישיים ==
ריי חיה ועובדת כיום בין לוס אנג'לס לניו יורק. היא נישאה לשחקן דרק ג'יימס בנהיים ב-8 בינואר 2003. ב-2007, הם עברו להתגורר בטורונטו; בני הזוג התגרשו בשנת 2009.<ref></ref><ref></ref>

במרץ 2015, ריי הודיעה באינסטגרם ובטוויטר שהיא מאורסת לבן זוגה מזה שש שנים, לנדון בירד. ב-14 ביוני 2015, הם נישאו בחוות קן קונדור במזרח מחוז סן דייגו, קליפורניה.

בדצמבר 2020, בראיון לפודקאסט "The Pink Lemonade", ריי חשפה שהיא סובלת מהפרעה דו קוטבית. היא אובחנה לראשונה כששהתה שלושה חודשים במתקן לבריאות הנפש.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2008
|Finding Chance
|קטרינה
|
|-
|2010
|Nice Guy Johnny
|חבר הכי טוב
|
|-
| rowspan="3" |2012
|Not Waving but Drowning
|אדל
|
|-
|פרנסס הא
|בחורה אקראית #2
|
|-
|The Last Day of August
|פיבי
|
|-
| rowspan="2" |2013
|Mutual Friends
|לוסי
|
|-
|Wisdom Teeth
|
|
|-
| rowspan="2" |2014
|חוב השטן
|סוזי
|
|-
|Are You Joking?
|היילי לאסקי
|
|-
| rowspan="2" |2015
|All in Time
|רייצ'ל
|
|-
|The Rumperbutts
|אשלי
|
|-
|2016
|Serialized
|האנה
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2006–2010
|כשהעולם מסתובב
|טרי צ'יקונה
|52 פרקים
|-
|2008–2009
|The Battery's Down
|ונסה
|סדרת רשת; 3 פרקים
|-
|2009
|משועמם
|קלאודיה
|פרק: "The Case of the Missing Screenplay"
|-
|2010
|Damages
|טסה מרצ'טי
|7 פרקים
|-
| rowspan="2" |2011
|צווארון לבן
|מגי "רוקר" שלדון
|פרק: "What Happens in Burma"
|-
|האחות ג'קי
|מיס דונובן
|פרק: "Have You Met Ms. Jones?"
|-
|2011–2012
|Suits
|ג'ני גריפית'
|9 פרקים
|-
|2012–2017
|שקרניות קטנות
|שרלוט דרייק <small>(אנ')</small>
|19 פרקים
|-
| rowspan="3" |2012
|בנות
|הת'ר טרוויס
|פרק: "The Return"
|-
|Pretty Dirty Secrets
|שרלוט דרייק <small>(אנ')</small>
|סדרת רשת; 2 פרקים
|-
|The Right Not to Know
|צ'יק
|מיני-סדרה
|-
|2013
|המנטליסט
|קייס רובינס
|פרק: "Red Lacquer Nail Polish"
|-
|2013–הווה
|שוטרים בדם
|אדי ג'נקו
|תפקיד חוזר (עונה 4)
תפקיד ראשי (עונה 5 ואילך); 201 פרקים
|-
|2016
|Serialized
|האנה ריאן
|סרט טלוויזיה של Lifetime
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:אמריקאים שנולדו ב-1981
קטגוריה:אמריקאיות שנולדו ב-1981
אמרה דמיר

אמרה דמיר (בטורקית: Emre Demir; נולד ב־15 בינואר 2004) הוא כדורגלן טורקי המשחק בעמדת הקשר בקבוצת אומרנייספור.

== קריירה ==
דמיר החל לשחק כדורגל עם במועדון הכדורגל של עיר הולדותו מרסין אידמניורדו בגיל 6, ושנתיים מאוחר יותר עבר לקייסריספור.<ref></ref>

בגיל 15, ב-18 בינואר 2019 חתם על החוזה המקצועי הראשון שלו. שבוע לאחר יום הולדתו ה-15, הוא ערך את הופעת הבכורה המקצועית שלו בקבוצה הבגורת של קייסריספור בתיקו 0-0 בגביע הטורקי עם אקהיסארספור. בנובמבר 2019 הוא הפך לכובש השערים הצעיר ביותר בתולדות הליגה הטורקית כאשר כבש נגד גנצ'לרבירלי בהפסד 1–2, בגיל 15 שנים ו-299 ימים.

=== ברצלונה ===
ב-23 בספטמבר 2021 הודיעה ברצלונה הודיעה על החתמתו של דמיר תמורת תשלום של 2 מיליון יורו, וב-14 ביולי 2022 חתם עם בברצלונה אתלטיק על חוזה לחמש שנים.<ref></ref><ref></ref>

=== פנרבחצ'ה ===
ב-31 בינואר 2023 חזר דמיר לטורקיה וחתם לארבע וחצי שנים בפנרבחצ'ה.

== קישורים חיצוניים ==

== הערות שוליים ==

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני קייסריספור
קטגוריה:כדורגלני ברצלונה אתלטיק
קטגוריה:כדורגלני פנרבחצ'ה
קטגוריה:כדורגלני סמסונספור
קטגוריה:כדורגלני אומרנייספור
קטגוריה:ספורטאים טורקים בספרד
קטגוריה:טורקים שנולדו ב-2004
קורבן מוסף של ראש חודש

קורבן מוסף של ראש חודש הוא סדרה של קורבנות שמוקרבת בכל ראש חודש בבית המקדש. הקרבת הקרבן היא מצוות עשה מתוך תרי"ג מצוות.

== מקור המצווה ==
בפרשת פנחס מתוארות מצוות הקרבת התמיד והמוספין. לאחר הציווי על קורבן מוסף של שבת מצווה התורה על קורבן מוסף של ראש חודש:

==טעמי המצווה==
כתב ספר החינוך שבראש חודש מתחדשת הלבנה ואיתה מתחדשים דברים רבים בעולם ולכן ראוי גם לעם ישראל לחדש ולהקריב קורבן נוסף על שאר הימים כדי להתעורר ולקבוע בלבבות שכל החידושים שבעולם הם מה' לבדו.

בתלמוד מובא מדרש על סיבת קורבן החטאת במוסף:

הרב אורי שרקי מביא את אחד ההסברים למדרש: המצב בו יש אומה שולטת ואומה נשלטת הוא מצב לא רצוי שנובע מכך שהעולם עוד איננו מתוקן מספיק, וצריכים לשאוף למצב בו האומות יהיו שוות ומתקדמות יחדיו.

== דיני המצווה ==
אחר קורבן התמיד של שחר מקריבים את מוסף ראש חדש שכולל:

# קורבנות עולה: שני פרים, איל אחד ושבעה כבשים.
# קורבן חטאת: שעיר עזים - נועד לכפר על אדם שעבר בשוגג על דיני "טומאת מקדש וקדשיו".
לכל פר מביאים גם שלושה עשרונים של מנחת סולת בלולה, לאיל שני עשרונים ועשרון מנחה לכבש.

כמו כן, לפר מביאים חצי הין יין, שלישית הין לאיל ורביעית הין לכבש.

במקרה בו לא הקריבו את קורבן מוסף ראש חודש, זכרי הכהונה חייבים בביטול עשה ואין החטא מושת על שאר עם ישראל.

=== מקום הנחת האיברים ===
מובא במשנה<ref></ref>: אֵבָרֵי הַתָּמִיד נִתָּנִין מֵחֲצִי כֶבֶשׁ וּלְמַטָּה בַּמִּזְרָח, וְשֶׁל מוּסָפִין נִתָּנִין מֵחֲצִי כֶבֶשׁ וּלְמַטָּה בַּמַּעֲרָב, וְשֶׁל רָאשֵׁי חֳדָשִׁים נִתָּנִין עַל כַּרְכֹּב הַמִּזְבֵּחַ מִלְמַעֲלָה.

המשנה נתונה במחלוקת גרסאות: לדעת רש"י הגרסה היא כנגד הכרכוב ומדובר על הסובב של המזבח שנמצא באמצעו ומשמש לנוי. בברייתא ובתלמוד הירושלמי וכן לדעת רמב"ם, תוספות, רבי עובדיה מברטנורא ועוד, הגרסה היא על כרכוב ומדובר על הכרכוב העליון שמשמש מקום הליכה לכהנים על המזבח. כלומר, לפי שיטה זו, האיברים הונחו בצד מערב המזבח בין הקרנות. בתלמוד הבבלי<ref></ref> כתבו שטעם הדבר ששמים את האיברים במקום בולט הוא כיוון שאת קידוש החודש לא כולם רואים שהרי העדים מעידים רק לפני בית הדין הגדול, צריך להודיע לעם במקום בולט שהחודש קודש.

== תפילת מוסף של ראש חודש ==
בתחילת תקופת בית שני, אנשי כנסת הגדולה תיקנו להתפלל בכל ראש חודש תפילת מוסף שכוללת את פסוקי הקורבנות של מוסף ראש חודש.

נוהגים לחלוץ את התפילין לאחר הקדיש שלפני תפילת מוסף, כיוון שתפילת מוסף של ראש חודש נחשבת כ'אות', ואין צורך בעוד 'אות' של תפילין<ref></ref>.כמו כן, אומרים מזמור "בָּרֲכִי נַפְשִׁי" (תהלים קד). יש הסוברים שזה מפני שכתוב בו: "עָשָׂה יָרֵחַ לְמוֹעֲדִים". ויש סוברים שמזמור נאמר על ידי הלויים בבית המקדש ביום ראש חודש<ref>ערוך השולחן תכג, ה</ref>.

== קישורים חיצוניים ==
* [https://manitou.org.il/arcive/sfarim/sodtoladot4/1442-haviualaikapara הביאו עלי כפרה על שמיעטתי את הירח] באתר מכון מניטו.
* הערכים [https://www.hamichlol.org.il/מוסף_ראש_חודש מוסף ראש חודש] ו[https://www.hamichlol.org.il/%D7%A9%D7%A2%D7%99%D7%A8_%D7%A8%D7%90%D7%A9_%D7%97%D7%95%D7%93%D7%A9 שעיר ראש חודש] באתר המכלול

== הערות שוליים ==

קטגוריה:בית המקדש

קטגוריה:פרשת פינחס

קטגוריה:קורבנות ביהדות

קטגוריה:תרי"ג מצוות
קטגוריה:ראש חודש
שכורה ולא מיין

שכרה ולא מיין או שכורת ולא מיין היא קינה לתשעה באב הנאמרת בשחרית של תשעה באב בקהילות הספרדים והאשכנזים. מחבר הקינה הוא רבי שלמה גירונדי, מתלמידי הרמב"ן ומפייטני קטלוניה במחצית השנייה של המאה ה-13.

== תוכן הקינה ==
הקינה פונה מגוף שלישי אל כנסת ישראל, בשלושת הבתים הראשונים, ואל אומות העולם, בבית האחרון. בבית הראשון, המקונן קורא אל עם ישראל להתאבל ולזעוק לפני הקב"ה בעקבות חורבן בית המקדש. הבית השני מתאר את מצבו העגום של בית המקדש החרב, אשר היו בו כהנים אשר , וקורא, כמו בסוף כל בית, לזעקת בני ישראל כלפי ה'. הבית השני מגיע מנקודת הפתיחה בה עם ישראל כבר זועק אל ה', אך מהסיבה הלא נכונה - על מצבו הגרוע, ולא כמתחרט ושב בתשובה על חטאיו בדור החרבן ובדורות שלפניו.<ref>המהרי"ט צפנת פענח, פרשת דברים</ref> הבית האחרון, פונה אל אויבי האומה, וקורא להם שלא לשמוח בנפילתה של כנסת ישראל כי עד מהרה יגאל אותם ה', ו.

כחלק מיתר הקינות לתשעה באב, הקינה התפרשה פעמים רבות. בין השאר יש לציין את פירושו של רבי יעקב רקח, בסידור "בית אב", ואת מהדורתו של דניאל גולדשמידט הכוללת מהדורה מדעית וביאור.

==מבנה==
הקינה כתובה במבנה של שיר אזור, מבנה מקובל בשירת ימי הביניים של יהדות ספרד. מלבד מחרוזת הפתיחה, יש בקינה שלוש מחרוזות בעלות מספר משתנה של בתים. הבתים בכל מחרוזת חורזים בחרוז אחיד, ובסופו ישנו אזור החורז בחרוז המבריח -פַיִךְ. הקינה כתובה במשקל הברתי-דקדוקי, וכל בית מורכב משתי צלעיות של שש תנועות.

== קישורים חיצוניים ==

* 

== הערות שוליים ==

קטגוריה:קינות לתשעה באב
אלוק שארמה

אלוק שארמה (נולד ב-7 בספטמבר 1967) הוא פוליטיקאי בריטי המכהן כשר בממשלת הממלכה המאוחדת ועמד בראש ועידת האומות המאוחדות לשינוי אקלים COP26<ref></ref>.

== ביוגרפיה ==
שארמה נולד למשפחה הינדית באגרה שבמדינת אוטר פרדש בהודו. הוריו היגרו לאנגליה כשהיה בן חמש והשתקעו בעיר רדינג. אביו, פרם, היה מעורב בפוליטיקה השמרנית ברדינג, עמד בראש מחוז ברקשייר של המפלגה השמרנית וסייע בהקמת השדולה הפרלמנטרית לידידות עם הודו.

שארמה למד בבית ספר תיכון עצמאי ולאחר מכן סיים תואר ראשון בפיזיקה יישומית ואלקטרוניקה באוניברסיטת סלפורד. הוא הוסמך כרואה חשבון לאחר התמחות בחברת דלויט במנצ'סטר, ועבד כיועץ פיננסי בחברת SMBC היפנית ו-SEB השוודית.

== קריירה פוליטית ==
ב-2006 נבחר שארמה למועמד המפלגה השמרנית מטעם מחוז הבחירה רדינג מערב, ונכנס לראשונה לפרלמנט לאחר בחירות 2010. תפקידו הפרלמנטרי הראשון היה במסגרת ועדת המדע והטכנולוגיה בשנים 2010–2011. לאחר מכן מונה לתפקיד תחת שר האוצר מארק הובאן, ובמסגרת תפקידו היה שותף לניסוח רפורמות בתחומי הפנסיה והבנקאות. בשנים 2012–2015 כיהן כסגן יו"ר המפלגה השמרנית, וב-2014 עמד בראש השדולה של המפלגה לידידות עם הודו. בהמשך מונה להיות שליח מיוחד של ראש ממשלת בריטניה בהודו, וב-2016 נכנס למשרת תת-שר במשרד החוץ.

שארמה כיהן בממשלתה של תרזה מיי כשר השיכון בין השנים 2017 ל-2018 במקומו של גאווין בארוול שלא הצליח להיבחר מחדש לפרלמנט בבחירות הכלליות באותה שנה. חודש לאחר כניסתו לתפקיד נאלץ להוביל את התגובה הממשלתית לשריפה במגדל גרנפל<ref></ref>, וזכה לתמיכה בציבור על ההזדהות שהביע בפרלמנט עם קורבנות האסון.

בתחילת 2018 מונה לתפקיד שר התעסוקה, ולאחר בחירתו של בוריס ג'ונסון לראשות הממשלה והתפטרותו של רורי סטיוארט מהתפקיד, עבר שארמה לעמוד בראש המשרד לפיתוח בינלאומי.

במסגרת חילופי הגברי בקבינט בשנת 2020 קודם לתפקיד שר העסקים, האנרגיה והאסטרטגיה התעשייתית, במקומה של אנדריאה לדסם שפוטרה, והיה אחד מנציגי הממשלה בתדרוכים היומיים לציבור בזמן מגפת הקורונה<ref></ref>.

בינואר 2021 התפטר שארמה מתפקידו כדי לעמוד בראש ועידת האקלים COP26 אך המשיך להשתתף בישיבות הקבינט במעמד של שר.

== חיים אישיים ==
שארמה מתגורר בקאוורשאם, נשוי לאינגלה ולזוג שתי בנות. ב-2019 נשא את שבועת האמונים שלו בפרלמנט כשידו מונחת על עותק של בהגווד גיטא.

== קישורים חיצוניים ==

* 

== הערות שוליים ==

קטגוריה:חברי פרלמנט בריטים
קטגוריה:אנגלים ממוצא הודי
קטגוריה:שרי ממשלת בריטניה
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2019–2024)
קטגוריה:בוגרי אוניברסיטת סלפורד
קטגוריה:מהגרים מהודו לממלכה המאוחדת
קטגוריה:אנגלים שנולדו ב-1967
למי אבכה

למי אבכה וכף אכה היא קינה הפותחת את קריאת מגילת איכה בקהילות הספרדים בליל תשעה באב. הקינה מסיימת באזכור הפסוק הראשון של מגילה איכה, ומיד בסיום הקינה נפתחת קריאת המגילה.

== תוכן ומבנה ==
הפיוט מתאר את המאורעות הקשים שקרו בתקופת חורבן בית המקדש, בעיקר מזווית התורה, תלמידי החכמים ובית המקדש. הפיוט פותח מנקודת מבטו של אדם העומד בודד, ללא כתף או משענת אליה יוכל לבכות להגיד את אשר על ליבו (אשנן) ולהכות כף אל כף מכאב וצער - לא מקדש, בו מקננים כיום ציפורים (פקוד הוא שם ציפור) ושוכנים בו עובדי עבודה זרה וקוסם - נבוכדנצאר, לא כרובים, לא דוכן, ובהמשך גם לא על התינוקות ותלמידי החכמים שנהרגו, ועל התורה שנותרה בודדה ואילמת, ללא מפרש בעקבות זאת. בסיום הפיוט, וכמסקנה מהאמור, מכריז הפייטן כי הוא יחדל מלשמוע שירה, ויקרא אל ה' ויבכה על חורבן ביתו, כדי לקרב את הגאולה.
הקינה פורשה בין היתר על ידי רבי יעקב רקח בסדר בית אב.

הקינה כתובה כשיר ספרדי קלאסי, שבו כל הבתים (השורות) שקול במשקל מדויק זהה וחורזים בחרוז מבריח. כל בית מתחלק לשתי צלעות שוות, המכונות דלת וסוגר. משקל השיר הוא יתד ושתי תנועות, יתד ושתי תנועות, יתד ותנועה, בדלת וכן בסוגר. בנוסף, ישנם בתוך הבתים חרוזים פנימיים באופן לא סדיר (כגון כרובים/עורבים, דוכן/הוכן).

== קישורים חיצוניים ==

== הערות שוליים ==

קטגוריה:קינות לתשעה באב
לינדה ג'ונסון

לינדה ג'ונסון (באנגלית: Linda Johnson; נולדה ב-14 באוקטובר 1953) היא שחקנית פוקר, עיתונאית ויועצת אמריקאית. ג'ונסון זכתה בצמיד אליפות העולם בפוקר, ובשנת 2011 נבחרה להיכל התהילה של הפוקר. מוכרת כ-The First Lady of Poker.

== ביוגרפיה ==
ג'ונסון נולדה בלונג איילנד. היא עבדה בשירות הדואר של ארצות הברית והייתה נוהגת לבקר בלאס וגאס על מנת לשחק בלאק ג'ק. אביה הציע לה ללמוד לשחק פוקר, בשביל שהיא לא תשחק נגד בית הקזינו אלא נגד אנשים.

ב-1993 רכשה את מגזין הפוקר CardPlayer והייתה הבעלים במשך שמונה שנים, עד שמכרה את המגזין והמשיכה לעבודה בו ככתבת.

ג'ונסון אחת ממקימות ארגון מנהלי טורנירי הפוקר (TDA), והקימה יחד עם חברים נוספים את PokerGives.org, מוסד ללא כוונת רווח המעודד שחקני פוקר לתרום חלקים מזכיותיהם.

ב-2011 הייתה לאישה השנייה אשר נבחרה להיכל התהילה של הפוקר. היא מוכרת כ-The First Lady of Poker, כינוי אשר קרא לה לראשונה מייק סקסטון בעקבות מעורבותה רבת השנים במשחק הפוקר, ובמיוחד בסבב הפוקר העולמי, אשר הייתה אחת ממקימיו.

=== צמידי אליפות העולם בפוקר ===
{| class="wikitable"
!שנה
!הטורניר
!פרס
|-
|1997
| dir="ltr" |$1,500 Seven-Card Razz
|$96,000
|}

==קישורים חיצוניים==

== הערות שוליים ==

קטגוריה:שחקניות פוקר אמריקאיות
קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:חברי היכל התהילה של הפוקר
קטגוריה:חברות היכל התהילה של הפוקר לנשים
קטגוריה:אמריקאיות שנולדו ב-1953
קטגוריה:אמריקאים שנולדו ב-1953